Țara europeană care a votat ca locuitorii ei să primească și a 13-a pensie
Elveţienii au votat - prin referendum - să primească în fiecare an o pensie în plus. 60 la sută dintre participanți au fost de acord cu acest beneficiu.
Iar 75 la sută dintre ei au răspuns cu "NU" la întrebarea privind creșterea vârstei de pensionare de la 65 la 66 de ani.
Sindicatele au venit cu propunerea de a crește pensiile, idee respinsă însă de Guvern și de Parlament.
Întrucât Elveția este un stat cu democrație participativă, chestiunea a fost supusă unui referendum.
Pensia minimă în Elveția este de 1.225 de franci
Elvețienii au votat mereu cu gândul la mediul de afaceri și, în trecut, au refuzat o săptămână în plus de concediu pe an.
Dar acum, când se confruntă cu o creștere accelerată a costului vieții, nu au mai ținut cont de sfatul Guvernului care nu știe deocamdată cum va face rost de fonduri.
Pensia minimă este de 1.225 de franci elvețieni. Iar pensia maximă - dublă.